Bank
నోట్ల రద్దువల్ల పనిభారం పెరిగింది !
న్యూఢిల్లీ, డిసెంబరు 10: పెద్దనోట్లరద్దు తర్వాత ఐటిశాఖ నల్లధన స్వాములకు నోటీసులు జారీచేయడం ప్రారంభించిన సంగతి తెలిసిందే. నోట్లరద్దు తర్వాత తమకు పనిభారం విపరీతంగా పెరిగిందని ప్రత్యామ్నాయం ఏర్పాటు చేయాలని విరుగుడు సూచించాలంటూ రెండు యూనియన్లుప్రధాని నరేంద్రమోడీకి లేఖరాసాయి. అంతేకాకుండా ఇందుకు సంబంధించి సరిపడా సిబ్బందిని నియమించాలని, మౌలికవనరుల సౌక ర్యాలు పెంచాలని సూచించింది. కొన్ని వేలకోట్ల రూపాయల పన్ను ఎగవేతలకు సంబంధించి ప్రతి రిటర్నును పరిశీలించాలంటే పనిభారం, మానసిక వత్తిడి పెరుగుతుందని యూనియన్లు వెల్లడించా యి.
ఆదాయపు పన్ను ఉద్యోగుల సమాఖ్య (ఐటిఇ ఎఫ్‌) ఆదాయపుపన్ను గజిటెడ్‌అధికారుల సంఘం (ఐటిజిఒఎ) రెండు యూనియన్లలోను 97శాతం మంది సిబ్బంది ఉన్నారు. సిబ్బంది కొరత వల్ల ప్రభుత్వ లక్ష్యాలను పూర్తిస్థాయిలో అమలుచేయలే కోతున్నామని, దిగువస్థాయిలో సిబ్బంది కొరత అత్యధికంగా ఉందని, అధికారుల కేడర్‌లలో కూడా స్తంభన నెలకొన్నందున పనిభారం అత్యధికం అవు తున్నదని ఇందుకు సంబంధించి తక్షణనియామ కాలు అవసరమని ఐటియూనియన్లు వివరించా యి. పెద్దనోట్ల రద్దు తర్వాత వివిధి కఠినతరమైన కార్యాచరణల వల్ల నల్లధనం, అవినీతిపై ఎక్కువ పోరుచేయాల్సివస్తోంది.
ఇందుకుప్రధానంగా ఆదా యపు పన్నుశాఖదే కీలకపాత్రగా ఉంది. ఈదిశగా లక్ష్యాలు చేరుకోవాలంటే కీలకస్థాయి ఉద్యోగాల్లో భర్తీతోపాటు, మౌలికవనరులనున పెంచాలని, సిబ్బందిని కూడా పెంచి వారిని చైతన్యపరచాల్సి ఉందని కమిటీ ప్రతినిధులు ప్రధానికి రాసిన లేఖలో వివరించారు. నల్లధనం వెలికితీతకు అను సరించాల్సిన వ్యూహంపై ఈ రెండు యూనియన్లు కొన్ని సూచనలు చేశాయి. ముందు అదనపు కమిషనర్‌స్థాయిలోనే 30-35శాతం సిబ్బంది ఖాళీ ల కొరత ఉందని, ఐటి డిఫ్యూటీ కమిషనర్‌, ఐటి జూనియర్‌ అధికారుల స్థాయిలో మరిన్ని భర్తీ చేయాల్సిఉందని వివరించారు. అస్సెస్సింగ్‌ అధి కారులస్థాయిలో భారీఖాళీలున్నాయి. ఇ-గవర్నెన్స్‌ పరంగాచూస్తే ఇంటర్నెట్‌, ఇంట్రానెట్‌ కనెక్టివిటీ అత్యంత క్షీణస్థాయిలో ఉన్నదని, వీటి సామర్ధ్యం పెంచాల్సిన అవసరం ఎంతో ఉందని వివరించా రు. ఈ రెండు యూనియన్లకుతోడు ఆదాయపు పన్నుశాఖలో ఇండియన్‌ రెవెన్యూ సర్వీస్‌ ఆఫీసర్ల పేరిట మరో యూనియన్‌ ఉంది. ఈ యూనియన్‌ లోటాప్‌స్థాయి అధికారులుమాత్రమే పనిచేస్తున్నారు.